Public procurement notice: Prior Information Notice Without Call For Competition
Published: 2022-09-02
Buyer: Väylävirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on kutsu markkinavuoropuheluun koskien Väyläviraston suunnittelemaa hankintaa Riskienhallinnan tietojärjestelmä. Suunnitellun hankinnan kohdetta on kuvattu tämän ennakkoilmoituksen kohdassa "Kuvaus hankinnasta"
Tämä ilmoitus ei käynnistä hankintaa. Tämän markkinavuoropuhelun tarkoitus on kartoittaa kiinnostuneita toimittajia, tunnistaa erilaisia ratkaisuvaihtoehtoja ja saada tietoa suunnitteilla olevaan hankintaan liittyen. Kyseessä ei ole tarjouspyyntö tai hankintailmoitus.
Markkinavuoropuhelu koostuu suunnitelman mukaan toimittajatapaamisesta sekä mahdollisesti myöhemmin toteutettavasta kirjallisesta osiosta, joka voi sisältää alustavan tarjouspyyntömateriaalin kommentointia sähköpostin välityksellä sekä vastaamista hankintayksikön esittämiin kirjallisiin kysymyksiin.
Markkinavuoropuhelun toimittajatapaaminen tullaan järjestämään virtuaalisena ryhmätapaamisena 15.9.2022 klo 12.00-13.45. Tilaisuudessa Väylävirasto esittelee hankinnan keskeiset vaatimukset ja aikataulun. Toimittajilla on mahdollisuus kommentoida ja antaa palautetta vaatimuksien toteutettavuudesta.
Hankinnasta kiinnostuneita toimijoita pyydetään ilmoittamaan mahdollisimman pian, kuitenkin 12.9.2022 mennessä, kiinnostuksestansa osallistua markkinavuoropuheluun lähettämällä tiedot yhteyshenkilöstä ja hänen yhteystiedoistaan sähköpostitse osoitteeseen kilpailutus@hansel.fi, kirjoita viestin otsikoksi: ”Väylävirasto - Riskienhallinnan tietojärjestelmä, markkinavuoropuhelu”.
Tilaisuuteen ilmoittautuneille toimittajille lähetetään kutsu tilaisuuteen sekä esitysaineisto ennakkoon. Kommentteja ja palautetta on mahdollista lähettää myös sähköpostitse mikäli toimittaja ei pääse osallistumaan itse tilaisuuteen.
Markkinavuoropuheluun vastaaminen ei sido toimittajaa myöhemmin mahdollisesti toteutettavaan tarjouskilpailuun osallistumiseen. Väylävirasto ei suorita korvauksia tarjoajille markkinavuoropuheluun osallistumisesta. Markkinavuoropuhelu ei sido ketään osapuolta. Markkinavuoropuhelu ei velvoita Väylävirastoa suorittamaan hankintaa. Markkinavuoropuhelu käydään suomeksi. Väylävirasto pidättää oikeuden itsellään päättää kaikista jatkotoimenpiteistä esimerkiksi koskien hankintaa, hankintatapaa, aikatauluja ja hankinnan sisältöä. Tehdessään päätöksiä jatkotoimenpiteistä Väylävirasto voi hyödyntää markkinavuoropuhelun aikana saamiaan tietoja.
Ennakkotietoilmoituksessa esitetty kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja.
Hankinnan myötä korvataan Väyläviraston käytössä olevan TURI-järjestelmän Riskienhallinnan ja muutoksen merkittävyyden arvioinnin moduulit.
Hankinnan tavoite on tehostaa hankkeiden ja urakoiden riskienhallintaa ja riskitiedon siirtymistä ja hallintaa väylänpidon elinkaarenvaiheiden välillä. Tietojärjestelmän tarkoituksena on tukea johtamisjärjestelmän eri prosessien toteuttamista, niiden tuottaman tiedon hallintaa sekä parantaa Väyläviraston kykyä kehittää toimintaansa perustuen analysoituun tietoon.
Riskienhallinnan prosessin osalta järjestelmän tulee tukea Väyläviraston sisäistä riskienhallintaprosessia sekä väylänpidon elinkaaren eri vaiheissa hanke-, projekti- ja urakkamuotoisessa työskentelyssä tehtävää monitasoista riskienhallintaa. Hankkeet ovat luonteeltaan määrämittaisia kokonaisuuksia, joiden päättyessä osa niiden sisältämistä riskeistä siirtyy osaksi väylänpidon elinkaaren seuraavan vaiheen hankkeita ja/tai Väyläviraston omaisuudenhallinnan jatkuvaa riskienhallintaprosessia.
Muutostenhallinta on tässä yhteydessä rajattu koskemaan vain rautateiden riskienhallintaa koskevan Komission asetuksen (EU) 402/2013 mukaista muutoksen merkittävyyden arviointia ja riskienhallintaa.
Tavoitteena on hankkia ratkaisu mahdollisimman valmiina palveluna, jossa konfigurointi Väyläviraston tarpeisiin on mahdollisimman pientä (mm. tietojen luokittelujen ja käsittelyprosessien osalta). Tavoitteena on minimoida viraston tarpeisiin tehtävät erillisräätälöinnit, joita ei olisi käytössä palveluntuottajan muilla asiakkailla. Tällaisia erillisräätälöintejä ovat esimerkiksi ominaisuudet, jotka vaikuttavat järjestelmän ylläpitoon esimerkiksi hankaloittamalla järjestelmäpäivityksien asentamista.
Väyläviraston ohjeita, joiden mukaista toimintaa hankittava tietojärjestelmä tulee tukemaan. Ohjeita ja prosesseja tullaan päivittämään uuden järjestelmän käyttöönoton yhteydessä. Listaan on koottu julkaisun numero, jonka avulla se löytyy Väyläviraston ohjeluettelosta https://vayla.fi/palveluntuottajat/ohjeluettelo